b'\n_START_ARTICLE_\nHarri Toivonen\n_START_PARAGRAPH_\nHarri Juha Toivonen (s. 22. lokakuuta 1960 Helsinki) on suomalainen kilpa-autoilija. H\xc3\xa4n on rallin vuoden 1968 Euroopan mestari Pauli Toivosen poika ja vuonna 1986 Korsikan rallissa menehtyneen Henri Toivosen veli. H\xc3\xa4n on ajanut muun muassa rallia useissa eri ryhmiss\xc3\xa4 aina tehdastasolle asti. Rata-autoilua Toivonen on ajanut A-ryhm\xc3\xa4ss\xc3\xa4, C-ryhm\xc3\xa4n protoilla ja Le Mans -autoilla. Le Mansin 24 tunnin ajossa h\xc3\xa4n on ollut mukana viisi kertaa vuosina 1991\xe2\x80\x931992, 1996\xe2\x80\x931997 ja viimeksi 2001. Daytonan kilpailussa Harri on ollut mukana kaksi kertaa._NEWLINE_Toivonen omistaa osan Englannissa olevasta tiimist\xc3\xa4 ja ajaa kaikki testit ja ainakin American ja Le Mans 24h -kilpailut vuonna 2006. Kyseinen talli ajattaa Lolan korilla olevaa ensimm\xc3\xa4ist\xc3\xa4 LMP1-luokan BioDiesel-moottorilla varustettua autoa._NEWLINE_Toivonen oli vuosina 1989\xe2\x80\x932011 naimisissa vuoden 1985 Miss Suomi Marja Kinnusen kanssa, ja heill\xc3\xa4 on kaksi tyt\xc3\xa4rt\xc3\xa4. Tytt\xc3\xa4rist\xc3\xa4 nuorempi, Bea, valittiin Miss Suomeksi vuonna 2014.'